Game Boy Camera

**Game Boy Camera**, lansert i Japan som , er et digitalkamera gitt ut som tilbehør til Game Boy av Nintendo i 1998. Kameraet kan ta bilder med en oppløsning på 128x112 piksler, med støtte for Game Boy-skjermens fire gråtoner. Det har lagringsplass nok til 30 bilder. Det er også mulig å redigere bildene gjennom innebydge programmer, eller tegne egne bilder med de. Bildene kan overføres mellom kameraenhetene gjennom en Game Link Cable, eller til en Nintendo 64DD til bruk i *[[Mario Artist]]*. Kameraet kan rotere 180 grader som gjør det mulig å ta selfiebilder. Bildene kan også printes ut ved hjelp av en Game Boy Printer. Kameraet har også en rekke minispill innebygd basert på Nintendos tidligere spill, blant annet arkadespillet *[[Space Fever]]* og Game & Watch-spillet *Ball*, i tillegg til et musikkredigeringsprogram. Det ble solgt i USA for 49,95 USD.

I 1999 var det verdens minste digitalkamera ifølge *[[Guinness rekordbok]]*.

## Kameraet

Game Boy Camera er kompatibelt med alle Game Boy-konsoller utenom Game Boy Micro. Det kommer i form av en spillkassett som innstalleres i konsollen likt som med andre Game Boy-spill. Både printeren og kameraet ble markedsført i Japan, Europa og Nord-Amerika hovedsakelig mot barn som en lystig form for underholdning. Kameraet var i all hovedsak tilgjengelig i fire farger: blå, grønn, rød og gul. I Japan kom det også ut en gjennomsiktig lilla variant, mens i USA kom det ut en gullfarget en. Det finnes også en sjelden ''Zelda''-variant som kom ut i Japan. I 2020 ble det oppdaget at det var planlagt å lage en Hello Kitty-variant. Kameraet sluttet å bli produsert i 2002. Det kostet 49,95 USD da det kom ut i USA. I Japan ble det solgt for 5500 yen.

Bildesensoren var av typen CMOS og produsert av Mitsubishi, og hadde en oppløsning på 128x128 piksler, mens bildene ble lagret som 128x112 i 128 kilobyte batteridrevet SRAM. Dette sammen med at kameraet bare kan ta bilder i gråtoner og at det ikke har noen mulighet for å justere fokus, har gjort det populært blant fotografer som bruker teknologisk begrensede kameraer som en kunstnerisk utfordring.

Nintendo hadde planer om å komme ut med en oppdatert versjon til Game Boy Advance, kalt GameEye. Denne skulle ha støtte for å ta bilder i farger, ha en høyere oppløsning, og ha støtte for å koble til GameCube, som skulle være en sentral del av et planlagt spill, *Stage Debut*. Den ble vist frem under E3 2002, men verken kameraet eller *Stage Debut* ble sluppet ut.

### Funksjonalitet
Kameraet og alle minispillene og annen funksjonalitet kameraet har styres gjennom programvaren som medfølger på spillkassetten kameraet er festet til. Kameraet kan ta enkeltbilder som så kan redigeres, både gjennom å legge til forhåndsinnstallerte stempelbilder, eller ved å tegne for frihånd på bildet. Kameraet har også mulighet for å sette selvutløser, ta intervallopptak, ta panoramabilde, i tillegg til å bruke linser som speiler eller skalerer bildet. Bildene kan også kombineres til en animasjon. Bildene kan også lenke videre til andre bilder gjennom hyperlenker. Spillkassetten har plass til 30 bilder. Kameraet kan roteres 180 grader, som gjør det mulig å ta selfiebilder.

Minispillene og de andre programmene på spillkassetten har flere referanser til andre Nintendo-produkter. Det er noen forskjeller mellom den nordamerikanske og den japanske versjonen av kameraprogrammvaren, blant annet er B-albumbildene som låses opp ulike mellom versjonene. Det samme gjelder stempelbildene. Det er også noen påskeegg spredt utover programmene, som har blitt beskrevet som nifse og uhyggelige.

### Bruk med andre produkter
Bilder tatt med kameraet kan overføres til andre enheter gjennom en Game Link Cable. Det er også mulig å skrive ut bildene gjennom en Game Boy Printer. Gjennom en Transfer Pak til Nintendo 64 er det mulig å overføre bildene til en 64DD-diskett, som gjør det mulig å bruke bildene i *[[Mario Artist]]*. Mad Catz ga også ut et produkt i 1999, Camera Link, som gjorde det mulig å overføre bildene til en PC. Flere andre produkter hadde også kommet ut innen 2004 som tilbød samme funksjonalitet, men siden de blant annet også kunne brukes til piratkopiering, og dermed ikke kunne selges lovlig, eller ikke ble produsert i store mengder, var det lenge vanskelig å få bildene ut av kameraet på noen god måte.

Gjennom en Super Game Boy er det også mulig å se bildene på en større skjerm. Det samme er mulig med en Game Boy Player.

Med tiden har det kommet ut produkter som gjør det mulig å innhente bildene tatt med kameraet ved hjelp av med moderne grensesnitt, blant annet USB, SD-kort eller wi-fi.

### Minispill
På spillkassetten medfulgte det fire minispill.

* *Space Fever II* er oppfølgeren til Nintendos arkadespill *[[Space Fever]]*. I spillet styrer man et romskip som skyter på andre skip gjennom tre nivåer, påfulgt av en boss i slutten av hvert nivå. Den første bossen er et enormt ansikt med horn. Den andre bossen er et enormt ansikt med bart. Den tredje bossen er Game Face, som kan legges inn som sitt eget ansikt. Etter å ha beseiret den tredje bossen, begynner spillet på nytt med høyere vanskelighets grad. I begynnelsen av spillet dukker to romskip opp. Hvis man skyter på B-skipet, begynner spillet *Ball*. Hvis man skyter på D-skipet, begynner spillet *DJ*. Hvis man ikke skyter noen av dem, begynner *Space Fever II*. Etter å ha skoret over 2000 poeng i *Space Fever II*, får man tilgang til *Run! Run! Run!*.
* *Ball* er en portering av Game & Watch-versjonen av spillet. Det er et sjongleringsspill, hvor man beveger på armene til spillfiguren for å ta i mot og kaste baller. Den eneste forskjellen mellom denne versjonen og originalen er at Mr. Game & Watchs hode er byttet ut med Game Face.
* *DJ* er et musikkprogram hvor man kan komponere egen musikk.
* *Run! Run! Run!* er et bonusminispill som man får tilgang til etter å ha spilt gjennom *Space Fever II*. Man styrer en figur med Game Face som deltar i et kappløp mot en mulvarp og en fugl og man må hoppe over hindre. Etter å ha løpt løpet fortere enn 22 sekunder, får man tilgang til rulletekstene til spillet.

## Utvikling
Til å begynne med var ikke ideen om Game Boy Camera innad i Nintendo, men etter at prosjektleder Masato Kuwahara fikk Hirokazu Tanaka, lederen av selskapet Creatures, til å samarbeide i utviklingen av programmvaren til kameraet, ble det raskt en suksess. Programmvaren ble utviklet blant annet av Nintendo Research & Development 1 og Jupiter.

21. november 1997 ble Game Boy Camera og Game Boy Printer annonsert å komme ut 21. februar 1998. Den datoen kom kameraet ut i Japan. I Nord-Amerika og Europa kom kameraet ut i juni 1998.

## Arv
Game Boy Camera solgte over  eksemplarer i løpet av de første tre ukene det hadde kommet ut i Japan. *[[N64 Magazine]]* hadde in sin tid regelmessig omtale av Game Boy Camera i form av å be lesere sende inn bilder de hadde tatt med kameraet.

I ettertid har kameraet tiltrukket seg fotografer som er ute etter en teknologisk utfordring. Enkel innhenting av bilder til mer moderne datamaskiner har bare blitt mulig gjennom spesialorientert utstyr.

I 2000 ble det vist at det er mulig å ta fargebilder med Game Boy Camera, på en lignende måte som tidlig fargefotografi, ved å ta tre seperate bilder, hvert av de gjennom et fargefilter, et rødt, et grønt og et blått, for så å kombinere bildene. I 2017 ble det tatt bilder av Jupiter så vel som noen av planetens måner gjennom et teleskop med Game Boy Camera. I 2017 ble det lagt et nevralnett som kunne automatisk konvertere Game Boy Camera-bilder til å ha farger. Det har også kommet ut flere mobilapplikasjoner til å ta bilder som emulerer utseendet til bildene tatt av Game Boy Camera.

## Galleri

Car_photo_taken_by_gameboy_camera.png|Et bilde av en Ford Tempo tatt med Game Boy Camera.
Young woman portrait taken with Game Boy Camera.png|Et portrett av en ung dame tatt med Game Boy Camera.
Young woman portrait taken with Game Boy Camera on GBC screen.jpg|Samme bilde, vist gjennom skjermen til en Game Boy Color.
JupiterAndMoonsGBC.png|Et bilde av Jupiter og to av månene til planeten tatt med Game Boy Camera gjennom et teleskop.
Sky trees game boy camera color.png|Et fargebilde tatt med Game Boy Camera, ved hjelp av fargefiltre, et rødt, et grønt og et blått, og å ta tre separate bilder, ett med hvert fargefilter.
GameBoy-Hardware 1.JPG|Innsiden av Game Boy Camera-spillkassetten
GameBoy-Hardware 2.JPG|Innsiden av selve kameraet.
GameBoy-Hardware 4.JPG|Bildesensoren til kameraet.


## Referanser


## Litteratur
* 
* 
* 

## Eksterne lenker
* 
*